TÁRSULAT ALAPSZABÁLYAI. 
131 
29. §. Közgyűlést a társulat évenként rendesen egyet tart, még pedig a 
polgári év elején. Szükség esetében az elnök rendkívüli közgyűlést is hívhat 
össze; de ez egy héttel előbb a tagokkal tudatandó. 
A közgyűlésen választatnak a tisztviselők és a választmányi tagok, a 
társulat szellemi működéséről és anyagi állásáról tétetik jelentés. Tiszteleti 
és levelező tagok választatnak. A számadások és a pénztár megvizsgálására 
három tag kiküldetik. 
A közgyűlés elé terjesztendő indítványok, ha foganatosítások pénz¬ 
kiadással járna, vagy ha a fenálló alapszabályok és a szokás szentesítette 
ügykezelési rend megváltoztatását vonnák maguk után, a közgyűlést legalább 
két hónappal megelőzőleg a titkárság útján a választmánynak bejelentendők, 
hogy ez a kérdést tanulmányozhassa és véleményét a közgyűlésnek előter¬ 
jeszthesse. 
A jelenlevő tagok általános szótöbbséggel határoznak. 
XI. Társulati vagyon. 
30. §. A társulat vagyonát a) az alaptőke és b) a forgó tőke kepezi. 
a) Az alaptőke áll a pártoló és örökítő tagok alapítványaiból s 
egyéb erre a czélra szánt adományokból. Az alaptőkének csak kamatja 
költhető el. 
b) A forgó tőke jövedelmét képezik 1 -szőr a rendes tagok 5 forint¬ 
nyi évi díja; 2-szor az oklevelekért bejövő 2 forint; 3-szor eladott nyom¬ 
tatványokért befolyt összegek; 4-szer az alaptőke kamatja és 5-ször egyéb 
erre a czélra szánt adományok. 
XII. Alapszabályok változtatása. 
31. §. A társulat alapszabályait csak a közgyűlés változtathatja meg 
szótöbbséggel. A megváltoztatott alapszabályok helybenhagyás végett felsőbb 
helyre térj esztendők. 
XIII. A társulat feloszlása. 
32. §. A társulat feloszlását, egy évnegyeddel előbb kihirdetett köz¬ 
gyűlésen a helybeli tagok kétharmada, vagy ha ennyi tag uem gyűlt volna 
össze, akkor egy hasonló módon kihirdetett újabb közgyűlésen a jelenlevő 
tagok határozzák el kétharmad szótöbbséggel. 
33. §. A társulat feloszlása esetében minden vagyona a közgyűlés által 
kijelölendő tudományos czélra fordítandó, a mely határozat azonban fogana¬ 
tosítás előtt felsőbb jóváhagyás alá terjesztendő. 
( 99 ) 9 * 
